Diari Oficial de la Generalitat Valenciana


Sumari del DOGV 9294, del 09-03-2022 (2022/1428)

Informació pública de l'expedient de revisió d'ofici de l'autorització ambiental Integrada núm. 122/AAI/CV, atorgada per a la planta de tractament de residus urbans amb abocador de residus no perillosos en el terme municipal d'Onda, NIMA 9303468717, per a adaptar-la al que es recull en el document de conclusions de MTD aplicades en el tractament de residus, així com revisió sobre la base del Reial decret 646/2020, de 7 de juliol, pel qual es regula l'eliminació de residus mitjançant depòsit en abocador.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9294

Data del DOGV
:   09-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1428


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió d'ofici de l'autorització ambiental Integrada núm. 122/AAI/CV, atorgada per a la planta de tractament de residus urbans amb abocador de residus no perillosos en el terme municipal d'Onda, NIMA 7011681894, per a adaptar-la al que es recull en el document de conclusions de MTD aplicades en el tractament de residus, així com revisió sobre la base del Reial decret 646/2020, de 7 de juliol, pel qual es regula l'eliminació de residus mitjançant depòsit en abocador. [2022/1428]  
  
  
De conformitat amb el que s'estableix en l'article 30 de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, se sotmet a informació pública l'expedient número 123/21 IPPC, relatiu a Reciclados de Residuos La Plana, SA (RECIPLASA), amb CIF S11887521, i domicili social a l'efecte de notificació en la partida Regall de l'Avellar, s/n, d'Onda (Castelló), que té com a objecte la revisió de l'autorització ambiental integrada per a la seua adaptació a les MTD aplicades al tractament de residus, així com revisió sobre la base del Reial decret 646/2020, de 7 de juliol, pel qual es regula l'eliminació de residus mitjançant depòsit en abocador.  
  
Peticionari: Reciclados de Residuos La Plana, SA  
Emplaçament: partida Regall de l'Avellar, s/n, d'Onda (Castelló).  
  
Projecte: revisió de l'autorització ambiental Integrada d'una indústria de la planta de tractament de residus urbans amb abocador de residus no perillosos conforme amb el document de conclusions de les millors tècniques disponibles aplicades al tractament de residus, i sobre la base del Reial decret 646/2020, de 7 de juliol, pel qual es regula l'eliminació de residus mitjançant depòsit en abocador.  
Cosa que es posa en general coneixement perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats les al·legacions que estimen convenients.  
Durant aquest termini, els interessats podran examinar la documentació relativa al mencionat expedient en el portal web «Expedients en tràmit d'informació pública» (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga escaient, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València 16 de febrer de 2022.- El director territorial de Qualitat i Educació Ambiental: Joan Piquer Huerga.